મન્કી-કૅચરે ‘મિડ-ડે’ને કહ્યું હતું કે ‘છેલ્લા દોઢ વર્ષથી પ્રતીક્ષાનગર તેમ જ આજુબાજુના વિસ્તારોમાં આ વાંદરાથી રહેવાસીઓ તેમ જ રાહદારીઓને હેરાનગતિ થતી હોવાની અમને અનેક ફરિયાદો મળી હતી. એને આધારે અમે ગઈ કાલે કાર્યવાહી કરી હતી. આ વાંદરાએ મહિલાઓ, બાળકો અને સ્કૂલના સ્ટુડન્ટ્સને બચકાં ભયાર઼્ હોવાની લોકોએ ફરિયાદ કરી હતી. એ સિવાય સ્થાનિક રહેવાસીઓના સામાનને નુકસાન પહોંચડતો હતો. એથી સ્થાનિક નગરસેવક અને સ્થાનિક સ્કૂલના પ્રિન્સિપાલની પણ અમને ફરિયાદ મળી હતી. સાત મહિના પહેલાં આ વાંદરાને પકડવામાં આવ્યો હતો ત્યારે એક ટૅક્સી-ડ્રાઇવરે મારો વાંદરો હોવાનું કહી એને છોડાવી દીધો હતો, પરંતુ અન્ય વિસ્તારોમાંથી પણ ફરિયાદો વધતાં અમે કાર્યવાહી કરી હતી.’